इनके विवाह को हुए दो वर्ष हो गये तथा इनकी एक बेटी पैदा हुई | इसी बीच सोहन को शराब की लत लग पड़ी | अब हर रोज सोहन नशे की हालत में घर आता तो कभी दोस्तों के साथ रहता | कुछ सालों तक उनकी जिन्दगी यूँ ही चलती रही | फिर उनकी दूसरी बेटी पैदा हुई | सोहन को बेटा चाहिये था लेकिन दुर्भाग्य से इंदिरा को इस बार भी बेटी ही हुई | सोहन इनसे शायद खुश नहीं था | बड़ी बेटी बिन्नी तथा छोटी बेटी का नाम प्रिया था | सोहन अपनी दोनों बेटियों से प्यार तो करता था लेकिन उसे बेटे की कमी जरूर महसूस होती थी |